CELEX: 62018TN0317
Language: hr
Date: 2018-05-18 00:00:00
Title: Predmet T-317/18: Tužba podnesena 18. svibnja 2018. – Fugro protiv Komisije

201806220601970432018/C 240/693172018TC24020180709HR01HRINFO_JUDICIAL20180518596021Predmet T-317/18: Tužba podnesena 18. svibnja 2018. – Fugro protiv Komisije
 ---documentbreak--- C2402018HR5910120180518HR0069591602Tužba podnesena 18. svibnja 2018. – Fugro protiv Komisije
   (Predmet T-317/18)2018/C 240/69Jezik postupka: engleski
      Stranke
   
   
      Tužitelj: Fugro NV (Leidschendam, Nizozemska) (zastupnici: T. Snoep i V. van Weperen, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi pobijanu odluku;
         
      
            —
         
         
            podredno, djelomično poništi pobijanu odluku, osobito njezin članak 1. stavak 2.;
         
      
            —
         
         
            naloži Europskoj komisiji snošenje troškova.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog, koji se temelji na tvrdnji da se Odlukom povrjeđuje načelo proporcionalnosti.
            
                     —
                  
                  
                     Komisija nije uživala široku diskrecijsku ovlast u donošenju Odluke i preispitivanje povrjeđuje li se Odlukom načelo proporcionalnosti ne bi smjelo biti ograničeno na preispitivanje je li Odluka jasno ili očito neprimjerena s obzirom na zadane ciljeve. Odlukom se povrjeđuje načelo proporcionalnosti jer:
                     
                              —
                           
                           
                              se njome prekoračuju granice onoga što je nužno za ostvarenje legitimno zadanih ciljeva;
                           
                        
                              —
                           
                           
                              Komisija nije odabrala najmanje ograničavajuću mjeru od odgovarajućih mjera na raspolaganju; i
                           
                        
                              —
                           
                           
                              jer su prouzročeni nepovoljni učinci nerazmjerni zadanim ciljevima.
                           
                        
               
                     —
                  
                  
                     Čak i da je Komisija uživala široku diskrecijsku ovlast, odluka je ipak očito neprimjereno sredstvo za postizanje zadanih ciljeva.
                  
               
      
            2.
         
         
            Drugi tužbeni razlog, koji se temelji na tvrdnji da se Odlukom povrjeđuju pravo na vlasništvo društva Fugro iz članka 17. Povelje Europske unije o temeljnim pravima i njegova sloboda poduzetništva iz članka 16. navedene povelje.
            
                     —
                  
                  
                     Odlukom se povrjeđuje pravo na vlasništvo društva Fugro jer se njome uništava njegov posao. Gubitak vlasništva je značajan i nadilazi razumni gospodarski rizik; i
                  
               
                     —
                  
                  
                     Odlukom se utječe na samo postojanje slobode poduzetništva društva Fugro.
                  
               
      
            3.
         
         
            Treći tužbeni razlog, koji se temelji na tvrdnji da se Odlukom povrjeđuje načelo nenarušavanja tržišnog natjecanja.
            
                     —
                  
                  
                     Odlukom se Europsku uniju sprječava u ispunjenju osnovne zadaće uspostave unutarnjeg tržišta bez narušavanja tržišnog natjecanja jer:
                     
                              —
                           
                           
                              ona dovodi do intervencije javnog sektora na offshore tržištu GNSS usluga nespojive s načelima nenarušenog tržišnog natjecanja; i
                           
                        
                              —
                           
                           
                              suprotno članku 3. stavku 3. UEU-a i Protokolu br. 27., odlukom se zadire u offshore tržište GNSS usluga na kojem nema nefunkcioniranja tržišta.